text: 9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 750 της 9/14 Δεκ. 1971 (ΦΕΚ Α΄ 259) Περί της λειτουργίας των επιχειρήσεων και των παντός είδους καταστημάτων ως και της εργασίας μισθωτών κατά την τελευταίαν ή και την προτελευταίαν Κυριακήν εκάστου έτους. Έχοντες υπ’ όψιν: 1.Τας διατάξεις του εδαφ. α΄ παρ. 1 του άρθρ. 8 του Ν.Δ. 515/70 «περί χρονικών ορίων εργασίας μισθωτών». 2.Το Ν.Δ. 957/1971 «περί Υπουργικού Συμβουλίου και Υπουργείων». 3.Την υπ’ αριθ. 4152/1971 απόφασιν του Πρωθυπουργού και Υπουργού Εθνικής Οικονομίας «περί καθορισμού αρμοδιοτήτων του Υπουργού Αναπληρωτού Εθνικής Οικονομίας». 4.Την από 10 Νοεμ. 1971 γνώμην του Ανωτάτου Συμβουλίου Εργασίας, και 5.Την υπ’ αριθ. 700/1971 γνωμοδότησιν του Συμβουλίου της Επικρατείας, προτάσει του Ημετέρου Αναπληρωτού επί της Εθνικής Οικονομίας Υπουργού, απεφασίσαμεν και διατάσσομεν: Άρθρ.1.-Επιτρέπεται η λειτουργία των επιχειρήσεων και των παντός είδους καταστημάτων, κατά το κεκανονισμένον ωράριον λειτουργίας τούτων: α)κατά την Κυριακήν την συμπίπτουσαν εις το μεταξύ της 18ης μέχρι και της 24ης Δεκεμβρίου εκάστου έτους διάστημα, και β)κατά την τελευταίαν Κυριακήν εκάστου έτους εφ’ όσον αύτη συμπίπτει με την 31ην Δεκεμβρίου. Άρθρ.2.-1.Μισθωτοί επιχειρήσεων και παντός είδους καταστημάτων υποχρεούνται εις παροχήν των υπηρεσιών των και κατά τας εν άρθρ. 1 Κυριακάς, εφ’ όσον υπό του οικείου εργοδότου ήθελεν αποφασισθή η λειτουργία τούτων κατ’ αυτάς. 2.Οι αυτοί μισθωτοί εφ’ όσον ήθελον απασχοληθή κατά την υπό της περιπτ. α΄ του προηγουμένου άρθρου προβλεπομένην Κυριακήν άνω των πέντε ωρών, δικαιούνται αναπληρωματικής εβδομαδιαίας αναπαύσεως διαρκείας 24 συνεχών ωρών, αρχομένων από της λήξεως της εργασίας κατ’ άλλην εργάσιμον ημέραν του επομένου μηνός Ιανουαρίου. 3.Η ημέρα της αναπληρωματικής εβδομαδιαίας αναπαύσεως εκάστου μισθωτού καθορίζεται υπό του εργοδότου, ανακοινουμένη δια καταστάσεως εις το αρμόδιον Τμήμα ή Γραφείον Εργασίας. 